Tondi sõjakool oli esimene sõjaline objekt, mida 1924. aasta 1. detsembri mässukatse käigus rünnati. Ründajate eesmärk oli hõivata pealinna olulisemad asutused ning sõjaväeosad ja seejärel haarata võim kogu riigis, et kutsuda sisse nõukogude väed. Vaatamata ootamatule varahommikusele rünnakule, lõid sõjakooli kadetid kommunistlikud mässajad tagasi, kuid neli kadetti  langes.